Case ID: 1025457
Sentence 0: İşin halları: Verilmiş ittihama və birinci instansiya məhkəməsinin hökmünə görə X27 CM-in 263.3cü maddəsi ilə məhkum olunmuşdur ona görə ki, o, 22 mart 2017-ci il tarixdə saat 16-40 radələrində Ələt-Astara-İran sərhəd yolunun Cəlilabad rayonu **** kəndi ərazisindən keçən 122-ci kilometrində “Yol hərəkəti haqqında” Azərbaycan Respublikası Qanununun 64-cü maddəsinin 1-ci bəndinin tələblərini pozaraq, yəni 3.24 «Maksimum sürətin məhdudlaşdırılması» yol nişanı ilə hərəkət sürətinin 70 km/saata qədər məhdudlaşdırıldığı ərazidə idarə etdiyi Chevrolet Lacetti markalı 15 BM-406 dövlət qeydiyyat nişanlı avtomobillə Astara rayonu istiqamətində 90 km/saat sürətlə-hərəkətdə olarkən həmin Qanunun 36-cı maddəsinin 1-ci hissəsinin 3-bəndinin-yol hərəkəti üçün təhlükəsiz şərait yaratmalı, öz hərəkətləri və ya hərəkətsizliyi ilə digər hərəkət iştirakçılarına onların nəqliyyat vasitələrinə və başqa əmlaka zərər vurmamalıdır kimi tələblərini pozaraq idarə etdiyi avtomobilin yolun hərəkət hissəsi ilə dayanıqlı hərəkətini təmin edə bilməməsi və idarə etməni itirməsi nəticəsində avtomobilini əvvəlcə yolun sağ çiyninə çıxarmış, daha sonra avtomobil sol tərəfə, yəni, qarşı hərəkət zolağına istiqamətlənərək qarşı yolla Ələt istiqamətində hərəkətdə olan X12 idarə etdiyi VAZ-2106 markalı *********** dövlət qeydiyyat nişanlı avtomobillə toqquşmuş, nəticədə ehtiyatsızlıqdan VAZ 21061 markalı avtomobilin sürücüsü X18 qarnın ağır küt travması qara ciyərin zədələnməsi, sol baldır sümüklərinin qapalı sınığı, başın sol alın-təpə nahiyəsində əzilmiş yara, hər iki baldır nahiyəsində əzilmiş səthi yara, döş qəfəsinin ön səthində sıyrıqlar, qarnın ön divarında sol bud və sol diz oynağı nahiyəsində qançırlar xəsarəti yetirərək ölümünə, həmin avtomobilin sərnişinləri X4 ağır qapalı kəllə-beyin travması, baş-beynin yumşaq qişasına qansızma, baş beyin toxumasının əzilməsi, başın sağ təpə, sağ çiyin qurşağı, sağ bazu və sağ said nahiyəsində qançır xəsarətləri yetirərək ölümünə, Zərərçəkmiş şəxs1 döş qəfəsinin qapalı küt travması, tənəffüs çatışmamazlığı ilə müşayiət olunan sol tərəfli kəskin pnevmahematoraks, sol tərəfli 3-4-5-6-7-8-9-10-cu qabırğaların yerini dəyişən sınıqları, qapalı kəllə-beyin travması, baş beyin silkələnməsi, sol qulaq seyvanı və burun nahiyəsində sıyrıqlar xəsarətləri yetirərək sağlamlığına ağır, Zərərçəkmiş şəxs2 Fail qarnın və döş qəfəsinin qapalı travması, dalağın çıxarılması ilə nəticələnən cırılmış yarası, sol bazu və sol mil sümüyünün qapalı sınığı başın təpə nahiyəsində, sağ qaş və sağ yanaq nahiyəsində əzilmiş yara, sifətin sol yarısında və sol qulaq seyvanında sıyrıqlar xəsarətləri yetirərək sağlamlığına ağır, Chevrolet lacetti markalı avtomobilin sərnişinləri X13 burun sümüyünün yerini dəyişən açıq sınığı, burun nahiyəsində əzilmiş yara xəsarətləri yetirərək sağlamlığına ağır, Zərərçəkmiş şəxs3 sol bud sümüyünün yerini dəyişən qapalı sınığı xəsarətləri yetirərək sağlamlığına az ağır zərər vurmasına, habelə X8 9369 manat məbləğində maddi ziyan vurmaqla Chevrolet lacetti markalı **--*** dövlət qeydiyyat nişanlı avtomobilin, Zərərçəkmiş şəxs1 3000 manat məbləğində maddi ziyan vurmaqla VAZ 21061 markalı **--*** dövlət qeydiyyat nişanlı avtomobilin zədələnməsinə səbəb olmuşdur.